noreply@lausuntopalvelu.fi

|  |
| --- |
| Erityisasiantuntija Erik AsplundLiikenne- ja viestintäministeriöPL 3100023 Valtioneuvosto |
| LVM: n sähköposti 12.10.2018 |
|  |
| Lapin poliisilaitoksen lausunto raskaita moottorikelkkoja koskevista valtioneuvoston asetusten luonnoksista |

**Ajoneuvolaki**

 **64a § Poikkeukset rekisteröintivelvollisuudesta**.

Lapin poliisilaitos pitää erittäin kielteisenä esitystä raskaan moottorikelkan rekisteröintivelvollisuuden ulottamisesta vain tilanteisiin, jossa niillä ajetaan moottorikelkkailureiteillä.

Poliisin valvonnan kannalta on ehdottoman tärkeää, että ajoneuvo on ulkoapäin tunnistettavissa ja yksilöitävissä. Tämä on käytännön valvontatilanteissa mahdollista ainoastaan selvästi luettavissa olevasta rekisterikilvestä.

Sama ajoneuvon tunnistettavuus mahdollisessa liikennevahinkotilanteessa on välttämätöntä niin viranomaisille kuin mahdollisille toisille osapuolillekin.

Raskaiden moottorikelkkojenkin liikennesuoritteesta erittäin merkittävä osa tullaan suorittamaan moottorikelkkareittien ulkopuolella eli moottorikelkkaurilla ja muualla maastossa.

Raskaiden moottorikelkkojen henkilö- ja tavarakuljetusten valvonnan kannalta on välttämätöntä saada ajoneuvorekisteristä tiedot ajoneuvon massasta ja sallitusta henkilöluvusta. Jos tätä tietoa ei ole saatavilla, ei voida esim. todeta mikä on perävaunun sallittu kytkentämassa.

Tällä hetkellä rekisteröimättömiä maastomönkijöitä käytetään varsin paljon ammattikäytössä, ja niillä ajetaan luvattomasti tiestöllä varsinkin harvaan asutuilla alueilla. Ajoneuvojen vaikea tunnistettavuus valvonnassa houkuttaa usein kuljettajaa pakenemaan tilanteesta.

Lapin poliisilaitos näkee, että sama pakenemisilmiö ajoneuvon kuljettajalle epäedullisissa tilanteissa tulee erittäin todennäköisesti toistumaan myös raskaiden moottorikelkkojen osalta, mikäli ne jätettäisiin rekisteröintivelvollisuuden ja samalla ulkoapäin tunnistettavuuden ulkopuolelle.

Lisäksi valvonnassa on todettu, että rekisteröintivelvollisuuden puuttuminen on usein yhteydessä myös liikennevakuutuksen puuttumiseen.

Edellä mainituilla perusteilla Lapin poliisilaitos esittää, että raskaat moottorikelkat on ehdottomasti oltava rekisteröintivelvollisuuden alaisia, käytettiinpä niitä sitten moottorikelkkailureiteillä tai maastossa.

**Ajokorttilaki**

 **4 § Ajokorttiluokat.**

Lapin poliisilaitos uudistaa liikenneturvallisuuteen perustuvan huolensa siitä, että T-luokan ajokortin omaava 15-vuotias henkilö voisi kuljettaa liikenteessä ajoneuvoyhdistelmää, jossa on vetoajoneuvossa neljä ja

 perävaunussa matkustajien koosta riippuen jopa 20- 30 matkustajaa.

 Matkailuliiketoiminta todennäköisesti ottaa tämän huomioon, eikä

 laita kuljettajaksi kokematonta alle 18-vuotiasta henkilöä.

 Moottorikelkkareitistöllä liikkuu kuitenkin paljon muitakin kuin ammattimaisia ryhmiä ja niissä voitaisiin käyttää näitä vähintään 15- vuotiaita T-kortin omaavia kuljettajia. Yksikin tällaisen nuoren kokemattoman kuljettajan aiheuttama onnettomuus mainitunlaisilla matkustajamäärillä voisi olla hyvinkin tuhoisa.

 Edellä mainittuun perustuen Lapin poliisilaitos esittää edelleen, että

 raskaan moottorikelkan ja siihen kytketyn perävaunun yhdistelmän henkilökuljetuksessa T-luokan ajokorttivaatimuksen lisäksi kuljettajan

 ikävaatimuksena olisi vähintään 18- vuotta.

**Muu tähän muutokseen liittyvä lainsäädäntö**

**Asetus ajoneuvojen käytöstä tiellä**

 **3§. Ajoneuvoluokkia koskevat nopeusrajoitukset**

Lapin poliisilaitos esittää edelleen, että raskaan moottorikelkan ajoneuvo- kohtainen nopeusrajoitus on 60 km/h jäällä sekä 40 km/h reitillä ja maas- tossa riippumatta siitä onko siinä kuormaa tai ei.

 Perusteena esitykselle on, että nuo raskaat moottorikelkat ovat lähtö-

 kohtaisesti kuormajuhtia ja niiden hallittavuus varsinkin isommissa

 nopeuksissa ja kuormattuna on varmuudella normikelkkaa vaikeampaa.

Siis nuo raskaat moottorikelkat ovat lähtökohtaisesti suunniteltuja kuormanveto ja -kantotehtäviin, joissa ajoneuvon suunnittelun perustana ei ole ollut suuret ajonopeudet, vaan erityisesti laitteen vetokyky hitaissa nopeuksissa suoritettavissa veto- ja kuormankantotehtävissä.

Näin ollen raskaan moottorikelkan nopeusrajoitus voi perustellustakin syystä olla alle moottorikelkkareittien, -urien, sekä jääalueen suurimpien sallittujen nopeuksien.

Lisäksi raskaiden moottorikelkkojen rakenteen vuoksi kuljettajan painonsiirron merkitys vähenee, jolloin myös kuljettajan mahdollisuudet laitteen hallintaan heikkenevät nopeuden kasvaessa ja kelkan joutuessa mahdolliseen

hallinnan häiriötilanteeseen.

 Tästä johtuen pelkona on, että suostumisonnettomuudet tulevat lisäänty- mään maa-alueiden reiteillä ja urilla mikäli niillä ajetaan yleisen maastolii- kennelain mukaisen nopeusrajoituksen 60 km/h mukaisesti.

 Lapin poliisilaitoksen näkemyksen mukaan alempi nopeusrajoitus 40 km/h ei tulisi myöskään vaikeuttamaan muuta liikennettä reiteillä, eikä ai- heuttamaan myöskään juuri enempää ohitustilanteita.

 Näkemys perustuu siihen, että tällä hetkelläkin reiteillä ajetaan hyvin

 erilaisilla nopeuksilla, johtuen vaativista olosuhteista ja kuljettajien hyvin eritasoisista ajotaidoista.

**Trafin määräys raskaan moottorikelkan teknisistä vaatimuksista**

Lapin poliisilaitos esittää, että tässä yhteydessä Liikenteen turvallisuusvi- rasto velvoitetaan ottamaan huomioon ainakin seuraavat asiat määräyk- sessä moottorikelkkojen ja raskaiden moottorikelkkojen teknisistä vaati- muksista:

 1. Määräyksessä tulisi olla ainakin vaatimus suurinta leveyttä osoittavista

 valaisimista ja heijastimista sekä kelkassa että perävaunussa silloin kun niiden leveys on yli 1,5 metriä.

 2. Lisäksi perävaunussa tulisi olla takavalaisin henkilöitä kuljetettaessa

 riippumatta leveydestä tai siitä näkyykö vetävän ajoneuvon takavalaisin.

 3. Myös vaatimus hitaanajoneuvon kilvestä raskaan moottorikelkan perävaunussa parantaisi havaittavuutta.

 Varsinkin pimeällä kohtaamistilanteissa voi tulla vaarallisia yllätyksiä kapeilla reiteillä, jos kohtaavaa kelkkaa ei riittävän ajoissa voisi esim.

 pelkästään ajoneuvon oman ajovalon/ ajovalojen johdosta havaita

 reilusti tavallista kelkkaa leveämmäksi.

 Samantapaisia vaaratilanteita voi syntyä myös kohdattaessa tai ohitettaessa pysähtyneinä olevia normaalia leveämpiä kelkkoja ja niiden perävaunuja.

Lisäksi tähän loppuun ottaisimme pohdittavaksi vielä yhden asian, josta ei ole ollut aiemmissa lausunnoissamme tai tämän lakimuutosasian yhteydessä puhetta aiemmin ollenkaan:

Eli olisiko aivan mahdoton ajatus, että sellaisissa tehtävissä, joissa raskasta moottorikelkkaa käytetään pääosin asiakkaiden kuljetustehtävissä, tulisi kelkka määräaikaiskatsastaa vuosittain tai ainakin jollakin aikavälillä.

Tämän vaatimuksen perusteluina voisivat olla jo pelkästään asiakasturvallisuusnäkökohdat, sekä se tosiseikka, että näiden kelkkojen käyttäjäkunta ei välttämättä kuitenkaan ole itse laitteen omistajia, vaan siihen palkattu työntekijä, jolla ei välttämättä ole syvällisempää tietoa tai käsitystä laitteen teknisestä kunnosta.

Näillä kelkoillahan kuljetettaisiin hyvinkin suuria henkilömääriä, jolloin kelkan tekniselle kunnolle mm. jarrujen ja ohjautuvuuden kannalta voidaan asettaa hyvinkin korkeita vaatimuksia.

Lapin poliisilaitoksessa tämän lausunnon antamiseen ovat osallistuneet:

- ylikomisario Rauno Pätsi ja

- ylikonstaapeli Pasi Vartioniemi Rovaniemen pääpoliisiasemalta

- ylikonstaapeli Jarkko Rytilahti sekä

- vanhempi konstaapeli Eero Heikkilä Sodankylän poliisiasemalta.

Kyseisillä henkilöillä on kaikilla pitkäaikainen kokemus maastoliikenteen-valvonnasta.

Pätsi, Rytilahti ja Heikkilä kuuluvat myös Lapin liikenneonnettomuuksien tutkijalautakuntaan, ja he ovat siinä toimessa tutkineet lukuisia sekä moottorikelkkareiteillä, että maastossa sattuneita moottorikelkkaonnettomuuksia.

Vk. Eero Heikkilä on lisäksi valtakunnallinen moottorikelkkapoliisien ajokouluttaja. Erityisosaamisalueena hänellä on myös moottorikelkkojen tekniset ominaisuudet.

Ylikomisario Rauno Pätsi

|  |  |
| --- | --- |
| Liitteet |  |
|  |  |
| Jakelu | LVM: n kirjaamo@lvm.fiErik Asplund erik.asplund@lvm.fiAino Still aino.still@lvm.fiLapin poliisilaitoksen kirjaamo.lappi@poliisi.fi  |
|  |  |
| Tiedoksi | Poliisipäällikkö Esa esa.o.heikkinen@poliisi.fiPoliisitarkastaja Timo Ajaste POHA  timo.ajaste@poliisi.fiyk. Pasi Vartioniemi Pasi.Vartioniemi@poliisi.fiyk. Jarkko Rytilahti Jarkko.Rytilahti@poliisi.fivk. Eero Heikkilä eero.o.heikkila@poliisi.fi |